AaB's sportsdirektør Lynge Jakobsen var irriteret. Man skulle ikke tro, at nordjyderne lige havde taget endnu et kvantespring mod det første sæt guldmedaljer siden 1999. Efter mandagens sejr over Horsens blev han forelagt journalisternes evigt repeterende spørgsmål: Er jeres målsætning nu guld? - Hvis der en konkurrence i gang blandt jer journalister om, hvem der først får mig til at sige, vi vinder guld, er der heller ingen som vinder den i dag. Vi lavede en målsætning om top-fire før sæsonstarten, og den holder vi os til. De andre klubber har snakket og snakket, og på skift sagt, at de vandt guld. 14 dage efter går de ud og siger, at det gør de ikke alligevel. Den slags giver jeg intet for, sagde Lynge Jakobsen. AaB har nu otte point ned til FC København på andenpladsen /ritzau/

Referat:
AaB&#39;s sportsdirektør Lynge Jakobsen ville ikke snakke om guldmedaljer, selvom holdet mandag bragte sig otte point foran FC København i toppen af SAS Ligaen.